Elsevier

Elsevier (ქართულად გამოითქმის როგორც ელზევირი) — ნიდერლანდური აკადემიური საგამომცემლო კომპანია, რომელიც სპეციალიზებულია სამეცნიერო, ტექნიკურ და სამედიცინო შინაარსის ლიტერატურაზე. იგი არის ინფორმაციული და ანალიტიკური ჯგუფის, RELX Group -ის ნაწილი.

ელზევირი ყოველწლიურად გამოსცემს 600 000-ზე მეტ სტატიას 2 900-ზე მეტ ჟურნალში. კომპანია ემსახურება უნივერსიტეტებს, კვლევით ინსტიტუტებს, მეცნიერებსა და მედიკოსებს. ელზევირი ფლობს მსოფლიოში უდიდეს სამეცნიერო მონაცემთა ბაზებს, როგორიცაა Scopus და ScienceDirect.

 ისტორია 
კომპანია დაარსდა 1880 წელს როტერდამში, თუმცა მისი სახელი და ლოგო უკავშირდება ისტორიულ საგამომცემლო სახლს — „ელზევირის სახლს“ (House of Elzevir), რომელიც XVII საუკუნეში ოპერირებდა ნიდერლანდებში.

XIX-XX საუკუნეები
დაარსების პერიოდში კომპანია პატარა გამომცემლობას წარმოადგენდა, თუმცა სწრაფად გაიზარდა საერთაშორისო სამეცნიერო ვაჭრობის ხარჯზე. 1947 წელს ელზევიერმა გახსნა პირველი ოფისი საზღვარგარეთ, კერძოდ ჰიუსტონში (ტეხასი), რის შემდეგაც აქტიურად დამკვიდრდა ამერიკულ ბაზარზე.

შერწყმა და გაფართოება
1993 წელს ელზევირი შეერწყა ბრიტანულ მედია-გიგანტს Reed International-ს, რის შედეგადაც ჩამოყალიბდა Reed Elsevier (დღევანდელი RELX). ამ პერიოდიდან კომპანიამ აქტიურად დაიწყო ციფრულ ტექნოლოგიებზე გადასვლა.
ციფრული ერა
1997 წელს ამოქმედდა ScienceDirect — ონლაინ პლატფორმა, რომელიც დღესდღეობით მილიონობით სამეცნიერო სტატიას აერთიანებს. 2013 წელს კომპანიამ შეიძინა Mendeley (მენდელეი), პოპულარული ბიბლიოგრაფიული მენეჯერი, რითაც გააძლიერა თავისი პოზიციები აკადემიურ სერვისებში.

ყველაზე ცნობილი აკადემიური ჟურნალები
ელზევირი გამოსცემს მსოფლიოში ყველაზე გავლენიან და მაღალი იმპაქტ-ფაქტორის მქონე ჟურნალებს, რომლებიც ფუნდამენტურ როლს ასრულებენ მეცნიერების განვითარებაში:

მედიცინა და ბიოლოგია
 The Lancet: მსოფლიოში ერთ-ერთი უძველესი და ყველაზე პრესტიჟული სამედიცინო ჟურნალი. დაარსდა 1823 წელს.
 Cell, უჯრედი: წამყვანი ჟურნალი ექსპერიმენტულ ბიოლოგიაში, რომელიც ფოკუსირებულია უჯრედულ ბიოლოგიაზე, გენეტიკასა და იმუნოლოგიაზე.
 Gray's Anatomy, გრეის ანატომია: მედიცინის სტუდენტებისთვის განკუთვნილი ლეგენდარული სახელმძღვანელო, რომელსაც ელზევირი გამოსცემს.

ქიმია და ფიზიკა
 Tetrahedron, ტეტრაედრი: უმნიშვნელოვანესი ჟურნალი ორგანულ ქიმიაში.
 Physics Letters: პრესტიჟული ჟურნალების სერია, რომელიც მოიცავს კვლევებს თეორიულ და ექსპერიმენტულ ფიზიკაში.
 Chemical Physics Letters: სწრაფი პუბლიკაციების ჟურნალი ქიმიური ფიზიკის დარგში.

ეკონომიკა და ტექნოლოგიები
 Journal of Financial Economics: ერთ-ერთი ლიდერი ჟურნალი ფინანსურ ეკონომიკაში.
 Artificial Intelligence, ხელოვნური ინტელექტი: წამყვანი გამოცემა ხელოვნური ინტელექტის კვლევებში.

 შვილობილი კომპანიები და ბრენდები 
ელზევირი აერთიანებს რამდენიმე მსხვილ საგამომცემლო ბრენდსა და პლატფორმას:

 Cell Press: პრესტიჟული გამომცემლობა, რომელიც ბიომედიცინის დარგში 50-ზე მეტ ჟურნალს გამოსცემს.
 SSRN: სოციალურ მეცნიერებათა კვლევითი ქსელი, რომელიც ღია წვდომის პრეპრინტების ერთ-ერთი უდიდესი საცავია.
 Scopus: აბსტრაქტებისა და ციტირების უდიდესი მონაცემთა ბაზა, რომელიც მოიცავს ათასობით ჟურნალს სხვადასხვა გამომცემლობიდან.

 რესურსები ინტერნეტში 

 ელზევირის ოფიციალური ვებ-გვერდი
 სამეცნიერო პლატფორმა ScienceDirect
 ჟურნალ The Lancet-ის ვებგვერდი
 ჟურნალ Cell-ის ვებგვერდი
 მონაცემთა ბაზა Scopus-ის ვებგვერდი

 სქოლიო

კატეგორია:ნიდერლანდების კომპანიები
კატეგორია:საერთაშორისო გამომცემლობები
კატეგორია:1880 წელს დაარსებული კომპანიები
კატეგორია:სამეცნიერო გამომცემლობები